Man op Limpopo-plaas doodgeslaan | Maroela Media
Man op Limpopo-plaas doodgeslaan
OPVOLG: 'n Woordvoerder van die polisie het die oorledene as Ryno Janse van Rensburg geïdentifiseer. Lees die opvolgberig hier.
'n Man se liggaam is Dinsdagoggend deur 'n werker op 'n plaas in die Roodekuil-gebied buite Bela-Bela in Limpopo aangetref nadat hy vermoedelik buite sy huis doodgeslaan is.
Marius Müller, nasionale veiligheidskoördineerder van AfriForum, het aan Maroela Media gesê die man, vermoedelik in sy vroeë 30's, se liggaam is buite sy kombuisdeur gevind. "Die man bestuur die plaas vir die eienaar en het ook daar gewoon. Dit lyk asof hy buite vir die eerste keer by sy voertuig oorrompel en aangerand is en toe probeer het om terug te strompel na die huis toe. Hy het egter voor die deur inmekaargesak en aan sy wonde beswyk."
Hy het gesê dit is nie duidelik presies wanneer die man oorval is nie. Hy is Maandag omstreeks 20:00 die laaste keer lewend gesien. Dit is ook nie duidelik waarmee die man aangerand is nie. "Dit lyk nie in dié stadium op die oog af asof daar iets gesteel is nie."
Maroela Media weerhou die oorledene se naam totdat al sy naasbestaandes van sy dood ingelig is.
Lt.kol. Moatshe Ngoepe, woordvoerder van die polisie, het die voorval aan Maroela Media bevestig, maar kon nie onmiddellik meer inligting bekendmaak nie. Daar word gewag op verdere kommentaar van die polisie.
Die moord het gebeur in dieselfde gebied waar John Ramalho (84) op 24 Januarie op 'n kleinhoewe aangeval en sy twee hondjies deur die aanvallers met potte doodgeslaan is. Die aanvallers het met 'n haelgeweer, .303-geweer, .22-geweer en 'n pistool, asook verskeie huishoudelike items en Ramalho se bakkie gevlug.
Motief vir Bela-Bela-plaasmoord onbekend
Groot tropiese sikloon naby SA verwag
Die is sonder twyfel n Radikale Rasistiese aanslag op die Blankes wat op plase bly
Die oorlog teen ons is nou in volle swang. Ek weet nie wat om te doen nie, want ek weet nie waar om aan te sluit nie. Die massas se tone krul van lekkerkry terwyl ons gedienstig gedweë afgemaai word. God, help ons!!!
So dis nie meer net steel omdat hy honger is nie. Nou raak dit sommer net moord. 'N DAG GAAN KOM WAG EN KYK. MAAK GEREED MY VOLK
Ai my ouboet min het jy geweet dat jy so wreed gaan sterf min het ek geweet dat gistraand my laaste telefoon oproep met jou sou wees